ഹൃദയ പൂര്വ്വം അഴിയൂരില് നിന്ന് വയറെ രിയുന്നോരുടെ മിഴി നിറയാതിരിക്കാന് ആയിരത്തിയഞ്ഞൂറിലധികം പൊതിച്ചോറുകള് വടകര: സന്നദ്ധ സേവന രംഗത്ത് ഉദാത്തമായ മാതൃകങ്ങള് സൃഷ്ടിച്ച ഡിവൈഎഫ്ഐയുടെ നേതൃത്വത്തില് കോഴിക്കോട് മെഡിക്കല് കോളേജിലെ രോഗികള്ക്കും കൂട്ടിരിപ്പുകാര്ക്കും ഉച്ചഭക്ഷണ വിതരണം നല്കുന്ന ഹൃദയ പൂര്വ്വം പദ്ധതിയുടെ ഭാഗമായി പൊതിച്ചോര് എത്തിച്ചു. ഡിവൈഎഫ്ഐ അഴിയൂര് മേഖല കമ്മിറ്റിയുടെ നേതൃത്വത്തിലായിരുന്നു ഇന്നത്തെ പൊതിച്ചോറ് വിതരണം. സിപിഎം ഒഞ്ചിയം ഏരിയാ കമ്മിറ്റി അംഗം പി ശ്രീധരന് വി .പി.സുരേന്ദ്രന് മാസ്റ്ററില് നിന്നും പൊതിച്ചോറ് ഏറ്റുവാങ്ങി ഉദ്ഘാടനം നിര്വ്വഹിച്ചു. ഡിവൈഎഫ്ഐ ബ്ലോക്ക് പ്രസിഡണ്ട് കെ. ഭഗീഷ് ഫ്ലാഗ് ഓഫ് ചെയ്തു കെ .പി.പ്രീജിത്ത്കുമാര് ,പി.സുബി, രമ്യ കരോടി, ജീന, എന്നിവര് പങ്കെടുത്തു. മേഖലയിലെ വിവിധ വീടുകളില് നിന്നാണ് പ്രവര്ത്തകര് ആയരിത്തലധികം പൊതിച്ചോറ് ശേഖരിച്ചത്. Spread the love